《周瑜墓》
明代·乌斯道

巴丘一卧梦初残，遂使江东失羽翰。不恨荆州通蜀道，最忧赤壁走曹瞒。

山光上下风云壮，江影微茫草树寒。千载尚怜雄杰士，有人箫鼓献杯盘。

作者简介：元明间浙江慈溪人，字继善。乌本良弟。与兄俱有学行。长于诗，意兴高远，飘逸出群。尤精书法。洪武初得有司荐，为永新县令，有惠政。后坐事谪戍定远。放还，卒。有《秋吟稿》、《春草斋集》。